ECOFILMS - Διεθνές Φεστιβάλ Κινηματογράφου + Εικαστικών Τεχνών Ρόδου

ΔΕΛΤΙΟ ΤΥΠΟΥ
Ολοκληρώνονται το Σάββατο, 12 Απριλίου, οι προφεστιβαλικές εκδηλώσεις του Διεθνούς Φεστιβάλ Κινηματογράφου και Εικαστικών Τεχνών – Ecofilms 2008  που απευθύνονται και φέτος, για τρίτη συνεχή χρονιά, σε 7.000 μαθητές δημοτικού και γυμνασίου της Ρόδου και της Δωδεκανήσου 

Οι προφεστιβαλικές προβολές ταινιών και εκδηλώσεις περιβαλλοντικού χαρακτήρα που πραγματοποιούνται στο Δημοτικό Θέατρο της Ρόδου, προετοιμάζονται μέσα από ανοιχτές συναντήσεις εργασίας με εκπαιδευτικούς, φορείς της πόλης και το Πανεπιστήμιο Αιγαίου με στόχο την ενεργή συμμετοχή και δημιουργική ευαισθητοποίηση όλων και περισσότερο των παιδιών. Το πρόγραμμα προβολών περιλαμβάνει ταινίες, που θα έχουν την ευκαιρία να παρακολουθήσουν οι μαθητές σε πρεμιέρα πριν από τους γονείς τους, οι οποίες επιλέγονται με βάση τις αξίες του ανθρωπισμού, αγγίζοντας ένα ευρύ φάσμα θεμάτων. Συμμετέχοντας στο πρόγραμμα αυτό, τα παιδιά συνειδητοποιούν τη σημασία προστασίας του περιβάλλοντος, έρχονται σε επαφή με διαφορετικούς πολιτισμούς, παραδόσεις και βιώματα, αλλά και με μεγάλα προβλήματα που ταλανίζουν τον πλανήτη, όπως η φτώχεια, η μετανάστευση, οι πόλεμοι, η πείνα. Παράλληλα, όμως, τους δίνεται και η δυνατότητα να «δουλέψουν» δημιουργικά πάνω στις ταινίες, πριν και μετά τη προβολή τους, τόσο ως προς τους τρόπους κατανόησης της ίδιας της κινηματογραφικής γλώσσας και της εικόνας, όσο και ως προς το περιεχόμενό τους. 
Όπως λέει η καλλιτεχνική διευθύντρια του Φεστιβάλ, Λουκία Ρικάκη, «σκοπός των προφεστιβαλικών προβολών είναι η δημιουργική καθοδήγηση των μαθητών στους τρόπους κατανόησης της κινηματογραφικής εικόνας, η ευαισθητοποίησή τους σε θέματα περιβάλλοντος, καθώς και η απασχόλησή τους με δημιουργικές δράσεις στον τομέα της οπτικοακουστικής έκφρασης και της προστασίας του περιβάλλοντος».
Στο πλαίσιο των εκδηλώσεων προβλέπεται η διεξαγωγή διαγωνισμού φωτοκόμικς και διαγωνισμού τρίλεπτης βιντεοταινίας.
Το πρόγραμμα αναλυτικά του ECOKIDS 2008 έχει ως εξής:
Ψάρεμα Barb  Τουρκία 
Ένα παιχνίδι φαντασίας σχετικά με τον κίνδυνο αποξήρανσης υδροφόρων και θαλάσσιων εκτάσεων.
Η σπηλιά του κίτρινου σκύλου  Μογγολία-Γερμάνια

Από τους δημιουργούς της βραβευμένης με Όσκαρ «Η καμήλα που δάκρυσε» (που προβλήθηκε πριν από 3 χρόνια στο Ecofilms) η νέα ταινία, γυρισμένη στα υπέροχα χρώματα και τοπία της Μογγολικής στέπας, αφηγείται την ιστορία φιλίας ενός μικρού κοριτσιού με τον σκύλο της και περιγράφει τις αλλαγές που επιφέρει η αστικοποίηση στη νομαδική ζωή.

Η πυρκαγιά  στην Ηλεία  Ελλάδα 
4 λεπτη ταινία παιδιών από την Ηλεία στο πρόγραμμα κάμερα Ζιζάνιο
Είμαστε μαζί Ουγκάντα 

Η συγκινητική ιστορία μιας ομάδας παιδιών που, μέσα από τη μουσική προσπαθούν να ξεπεράσουν τις δυσκολίες της ζωής και την απώλεια των δικών τους

Βρέχει  Γερμανία 

Ο φύλακας του νερού  Ηνωμένα Αραβικά  Εμιράτα 

Δύο ποιητικές ταινίες μικρού μήκους, για τη σημασία και τις σημασίες που μπορεί να έχει το νερό στη ζωή μας

Γέφυρα στο Γουάντι  Ισραήλ-Παλαιστίνη
Μια γενναία πρωτοβουλία εκπαιδευτικών στη πόλη Wadi για τη δημιουργία του πρώτου δίγλωσσου σχολείου στην περιοχή που φιλοξενεί παιδιά Αράβων και Ισραηλινών και τους διδάσκει τη συνύπαρξη. Μια πρόκληση και πρόσκληση ειρήνης για τις οικογένειες, τους εκπαιδευτικούς και τα ίδια τα παιδιά. 
Το Ψυγείο  Γερμανία
Μια ταινία κινουμένων σχεδίων που αποδίδει συμβολικά το φαινόμενο θερμοκηπίου με αφορμή εν ανοιχτό ψυγείο!

Το Αλφαβητάρι της Αφρικής  Κένυα 
Έφηβοι από μια παραγκούπολη του Ναϊρόμπι φτιάχνουν τα δικά τους ταινιάκια και εκφράζουν τις δικές τους αξίες με εικόνες και ήχους.


Το Διεθνές Φεστιβάλ Κινηματογράφου + Εικαστικών Τεχνών Ρόδου

Ecofilms ’08: 
Οργανώνεται από: 

τον Πολιτιστικό Οργανισμό Δήμου Ροδίων ΠΟΔΡ

και την εταιρεία Εικόνα + Περιβάλλον 

Στηρίζεται από:

το Υπουργείο Πολιτισμού ΥΠΠΟ
και τον Οργανισμό Πολιτιστικής Ανάπτυξης Νομαρχιακής Αυτοδιοίκησης Δωδεκανήσου ΟΠΑΔ

Συνεργάτες:

Κινηματογραφική Λέσχη Ρόδου

Από το Γραφείο Τύπου 

Ειρήνη Βουζελάκου

Τ: 210 6254498

Κινητό: 6972 851324

Email: vouzelakou@in.gr
www.ecofilms.gr
http://rodosecofilms.blogspot.com/
Σελ. 1/2

_1263371022.psd

